SCH - Wikipedia

# SCH

### From Wikipedia

Grupa SCH predstavlja jedno od najznačajnijih imena u oblasti alternativnog/avangardnog/nojz stvaralaštva na tlu bivše Jugoslavije. Nastala je sredinom osamdesetih godina u Sarajevu. Od tog vremena pa do danas, grupa je imala intenzivan stvaralački i izvođački život i njena popularnost je iz dana u dan rasla, ali nikad nije prešla granicu koja dijeli ovakav rad od komercijalnog djelovanja. Održani su brojni javni nastupi i koncerti u velikom broju gradova. SCH je učestvovao na svim poznatim Ex-YU festivalima alternativnog rocka, kao što su Yurm, Novi rock, Subotički festival itd. Grupa je imala mnoštvo pojavljivanja u medijima (radio, TV, novine) i vjerojatno ne postoji niti ijedan značajniji časopis ili dnevne novine u kojima nije objavljen neki tekst, recenzija, kritika ili interview u vezi SCH (o fanzinima da i ne govorimo). Također je urađeno više priloga i video clip-ova. Muzika grupe je korištena u nekoliko filmova i radio emisija, kao i par pozorišnih predstava.

## [izmijeni] Komentari o SCH

"SCH, grupa sarajevskih alter-manijaka koji su, uglavnom bestraga i bez traga, rasuli više divlje energije i artificijelnog rebelizma nego što bi moglo stati u sve gotske undergrounde od Hamburga do Londona."

Miljenko Jergović

"Evropa je sa Amerikom identificirala njene supkulturne ekscese, pritom ih mitologizirajući. To je kao da s Bosnom identificiramo SCH, što, nažalost, nije tačno, jer se SCH ne može čuti - i nikada neće - u autobusu 'Centrotransa' na relaciji Sarajevo - Tuzla."

Semezdin Mehmedinović

"Sada, kada nakon mnogih godina ignorisanja napokon želimo saslušati SCH, jer uvidjeli smo kako bolno može biti ne slušati ih, oni (SCH) ne žele da nam se obrate, ne žele nas ni priznati za postojeće. Distanca je između nas, nepremostiva."

Srđan Vuletić

## [izmijeni] Diskografija

Najznačajnija izdanja grupe su:

1. SCH (1988.)
2. During Wartime (1989.)
3. White Music: Two Ways To German Art & Work Discipline (1992.)
4. The Gentle Art of Firing (1995.)
5. During Wartime... Again (1999.)
6. VRIL (2002.)
7. Eat This! (2004.)
8. Deluge and After (2006.)
9. Samo se pizda ne boji kiše (Only Cunts Don't Fear the Rain (2006)

## [izmijeni] Vanjski linkovi

- Stranica SCH

Preuzeto sa: "http://bs.wikipedia.org../../../s/c/h/SCH_45ef.html"

Kategorije: Muzičke grupe

##### Views

- Članak
- Razgovor
- Trenutna verzija

##### Pretraga